3 dood, 10 vermis ná motel brandDrie mense is dood en 10 word vermis ná ŉ brand by ŉ motel by Jersey Shore uitgebreek het. Die brand by die Mariner’s Cove Motor Inn is Vrydagoggend omstreeks 05:30 aangemeld. Die dubbelverdiepingstruktuur het in ligte laaie gestaan toe brandbestryders by die toneel opgedaag het. “Drie mans is dood en agt is beseer,” het staatsaanklaer Joseph Coronato gesê. Verskeie beseerdes het ernstige brandwonde opgedoen. Coronato sê die soektog duur voort totdat beamptes oortuig is dat hulle rekenskap kan gee vir die ongeveer 40 mense wat by die motel ingeboek was. Die oorsaak van die brand word ondersoek. -SAPA